1. melléklet a 6/2018. (IX. 6.) önkormányzati rendelethez



Az Ügyrendi, Pénzügyi és Gazdasági Bizottság feladat- és hatásköre

1. ellátja a titkos, ad hoc választások, szavazások előkészítésével és végrehajtásával kapcsolatos feladatokat,
2. vizsgálja a képviselők és a polgármester összeférhetetlenségét, melyről jelentést tesz a képviselő-testületnek,
3. elvégzi az önkormányzati képviselők és a polgármester, vagyonnyilatkozataival kapcsolatos nyilvántartási feladatokat, 
4. figyelemmel kíséri a község közrendjének, közbiztonságának alakulását,
5. kapcsolatot tart a különféle közrend-, polgár-, családvédelmi, bűnmegelőzési, bűnüldözési feladatokat ellátó szervekkel, szervezetekkel, egyesületekkel,
6. javaslatot tesz a képviselő-testületi hatáskörbe tartozó kinevezésekre, vezetői megbízásokra,
7. előzetesen véleményezi a képviselő-testület elé kerülő rendelettervezeteket, a településrendezési tervet, beszámolókat, önkormányzati költségvetési szervek vezetői és egyéb megbízásokat,
8. közreműködik a képviselő-testület szervezeti és működési szabályzatának kidolgozásában, szükség esetén javaslatot tesz a módosítására, 
9. véleményezi az ügyrendi, pénzügyi és gazdasági tárgyú önkormányzati rendelet-tervezeteket, szükség esetén javaslatot tesz rendelet alkotására, módosítására,
10. a képviselő-testület hatáskörébe tartozó választási, kinevezési, megbízási ügyekben beérkezett pályázatok jogszabályi megfelelősségét véleményezi, személyi javaslatot tehet,
11. eljár a képviselők és a polgármester összeférhetetlenségi és vagyonnyilatkozataival kapcsolatos bejelentések ügyében és az eredményről tájékoztatja a képviselő-testületet,
12. véleményezi az önkormányzat költségvetési szerveinek szervezeti és működési szabályzatát,
13. véleményezi az önkormányzat költségvetési szerveinek és egyéb szervezeti egységeinek alapításáról, átszervezéséről, és megszüntetéséről készített javaslatokat,
14. ellátja az önkormányzat tulajdonába tartozó ingatlanok hasznosításával kapcsolatos licitálási feladatokat azokban az esetekben, ahol a hatályos önkormányzati rendelte alapján a döntési jogokat nem tartotta fenn magának a képviselő-testület,
15. javaslatot tesz a képviselő-testületnek a polgármester egyéb juttatásainak megállapítására, emelésére, a költségvetési lehetőségek között a képviselői juttatásokra,
16. véleményezi az önkormányzat gazdasági programját, illetve a végrehajtásáról szóló beszámolót,
17. figyelemmel kíséri a költségvetési bevételek és kiadások alakulását mind az önkormányzatnál, mind az önkormányzati költségvetési szerveknél, a vagyonváltozás alakulását, értékeli az előidéző okokat,
18. vizsgálja a tervezett hitelfelvétel indokait, és gazdasági megalapozottságát,
19. az önkormányzat és az önkormányzati költségvetési szervek pénzügyi gazdasági ellenőrzéséről készült jelentéseket értékeli, kiegészítéseket tehet a képviselő-testület felé,
20. véleményezi az éves költségvetési javaslatot és a végrehajtásáról szóló féléves és éves beszámoló tervezeteit.





A Szociális Bizottság feladat- és hatásköre


1. figyelemmel kíséri a helyi szociális rendelet hatályosulását, szükség esetén kezdeményezi annak módosítását,
2. közreműködik az önkormányzat foglalkoztatási, ifjúsági és időspolitikai koncepciójának kidolgozásában,
3. rendkívüli gyermekvédelmi kedvezmény elbírálása,
4. önkormányzati segély esetében nyújtható átmeneti támogatás elbírálása,
5. kölcsön formájában nyújtott önkormányzati segély (szociális kölcsön).

